Foto’s: ŉ Swemmende kameelperdDit is nie aldag wat jy ŉ kameelperd in ŉ swembad aantref nie… Maar as jy ŉ gas van die Kilimanjaro Golf and Wildlife Estate, in Tanzanië, is, is dit nie só ŉ ongewone gesig nie. Mondluli, ŉ 3-jarige kameelperd, kuier gereeld by die personeel wat hom van kleins af met die hand grootgemaak het. By die hotel koel hy ook sommer in die swembad af. Volgens The Sun probeer dié langbeen ook sokker speel wanneer die oord se poloklub oefen, wat gewoonlik dié perde die skrik op die lyf jaag. Mondluli is die enigste kameelperd op die oord en die personeel is bekommerd dat hy eensaam is. Zummi Cardoso, die oord se bestuurder, skerts dat Monduli dink hy is ŉ kruising tussen ŉ perd en ŉ kuiergas. [nggallery id=48]